b'\n_START_ARTICLE_\nGitanas Naus\xc4\x97da\n_START_SECTION_\nBiografija\n_START_PARAGRAPH_\n1970\xe2\x80\x931981 m. mok\xc4\x97si Klaip\xc4\x97dos 5-oje vidurin\xc4\x97je mokykloje, nuo 1971 m. Klaip\xc4\x97dos muzikos mokykloje, dainavo berniuk\xc5\xb3 chore \xe2\x80\x9eGintar\xc4\x97lis\xe2\x80\x9c. Vasaras leisdavo pas senelius B\xc5\xabdvie\xc4\x8di\xc5\xb3 kaime. 1981 m. nei\xc5\xa1laik\xc4\x99s matematikos egzamino ir ne\xc4\xafstoj\xc4\x99s \xc4\xaf ekonomik\xc4\x85 Vilniaus universitete (VU), dirbo sanitaru Klaip\xc4\x97dos vaist\xc5\xb3 sand\xc4\x97lyje. 1982\xe2\x80\x931987\xc2\xa0m. studijavo VU Pramon\xc4\x97s ekonomikos fakultete._NEWLINE_1987\xe2\x80\x932004\xc2\xa0m. VU Ekonomikos fakulteto d\xc4\x97stytojas. 1987\xe2\x80\x931989 m. VU Ekonomikos fakulteto aspirantas (vadovas prof. Vladas Astrauskas). 1990\xe2\x80\x931992\xc2\xa0m. per DAAD program\xc4\x85 i\xc5\xa1vyko t\xc4\x99sti mokslin\xc4\xaf darb\xc4\x85 \xc4\xaf Vokietij\xc4\x85, Manheimo universitet\xc4\x85. 1992\xe2\x80\x931993\xc2\xa0m.\xc2\xa0Ekonomikos ir privatizacijos instituto vyresnysis mokslo darbuotojas. 1993\xc2\xa0m. VU apsigyn\xc4\x97 socialini\xc5\xb3 moksl\xc5\xb3 daktaro disertacij\xc4\x85 tema \xe2\x80\x9ePajam\xc5\xb3 politikos kryptys infliacijos ir stagfliacijos s\xc4\x85lygomis (Lietuvos pavyzd\xc5\xbeiu)\xe2\x80\x9c._NEWLINE_1993\xe2\x80\x931994\xc2\xa0m.\xc2\xa0Valstybin\xc4\x97s kain\xc5\xb3 ir konkurencijos tarnybos Finans\xc5\xb3 rinkos skyriaus vir\xc5\xa1ininkas. Ra\xc5\xa1\xc4\x97 komentarus \xc4\xaf \xe2\x80\x9eLietuvos ryt\xc4\x85\xe2\x80\x9c. 1994\xe2\x80\x931996\xc2\xa0m.\xc2\xa0Lietuvos banko Komercini\xc5\xb3 bank\xc5\xb3 prie\xc5\xbei\xc5\xabros departamento metodikos ir analiz\xc4\x97s skyriaus vir\xc5\xa1ininko pavaduotojas. 1996\xe2\x80\x932000\xc2\xa0m.\xc2\xa0Lietuvos banko Pinig\xc5\xb3 politikos departamento direktorius. 1998\xe2\x80\x932000\xc2\xa0m.\xc2\xa0Lietuvos banko valdybos narys. 2000\xe2\x80\x932008\xc2\xa0m.\xc2\xa0AB Vilniaus bankas valdybos pirmininko patar\xc4\x97jas. 2008\xe2\x80\x932018\xc2\xa0m.\xc2\xa0SEB banko prezidento Raimondo Kvedaro patar\xc4\x97jas, vyriausiasis ekonomistas. Nuo 2009\xc2\xa0m. VU Tarptautin\xc4\x97s verslo mokyklos asocijuotas profesorius.\n_START_SECTION_\nAsmenin\xc4\x97 veikla\n_START_PARAGRAPH_\nG. Naus\xc4\x97da yra 1,92 m \xc5\xabgio. Jo laisvalaikio pom\xc4\x97giai \xe2\x80\x93 \xc5\xa1achmatai, knyg\xc5\xb3 skaitymas, sportas, gitara. Nuo 1997 m. renka senovini\xc5\xb3 knyg\xc5\xb3 kolekcij\xc4\x85. Moka rus\xc5\xb3, vokie\xc4\x8di\xc5\xb3 ir angl\xc5\xb3 kalbas.\n_START_SECTION_\nPrezidentavimas (2019\xe2\x80\x93)\n_START_PARAGRAPH_\nGitanas Naus\xc4\x97da prezidento pareigas prad\xc4\x97jo eiti 2019 m. liepos 12 d.\n_START_SECTION_\nKita veikla\n_START_PARAGRAPH_\nGyvena Pavilni\xc5\xb3 regioniniame parke, prie pat P\xc5\xab\xc4\x8dkori\xc5\xb3 atodangos ir patrank\xc5\xb3 liejyklos pastatytame name, d\xc4\x97l kurio beveik trejus metus bylin\xc4\x97josi su aplinkosaugininkais. 2004 m. Lietuvos vyriausiasis administracinis teismas juodo stiklinio kubo pavidalo statinio statyb\xc4\x85 regioniniame parke pripa\xc5\xbeino teis\xc4\x97ta.'